Document ID: /roh_data/filtered/fineweb-2-filterrobots_roh.jsonl.gz/68564

«Jau craj cha jau sun naschü sco showman», di Reto Camichel. Cun 20 onns ha el bandunà l’Engiadina per lavurar sco coiffeur en l’Africa dal Sid. Oz è el in dals pli chars coiffeurs da l’entir pajas, enconuschent er sur ils cunfins. El dat curs a coiffeurs per l’entir mund enturn, fa sculpturas d’arschiglia e da nov lascha el avair part tut tgi che vul a sia vita via medias socialas. I disturba el ch’el di trasora «fuck!» durant sias shows sin tribuna nua ch’el fa frisuras spectacularas a models. E quai emprova el da midar.